# data[].attributes.body
-Suunnittele tupakoinnin lopettaminen hyvin. Laadi itsellesi suunnitelma miksi lopetat ja mitkä ovat mielestäsi hyödyt, kun lopetat.
-Käytä säästämäsi rahat itsesi hemmotteluun, jos laitat jokaisen jokaisen tupakka askin rahan sivuun mitä et osta vuodessa sinulla on suuri summa rahaa.
-Koita saada lähipiiristäsi yksi tupakoitsija lopettamaan kanssasi samaan aikaan, voitte tukea toisianne matkan varrella kohti savutonta elämää.
-Keksi tupakoinnin tilalle joku muu, esim, liikunta

# data[].attributes.body
-Hedelmällisyys paranee
-Terveempi iho
-Valkoisemmat hampaat
-Raikkaampi hengitys
-Parempi seksielämä

# data[].attributes.body
20 minuutin kuluttua
Verenpaineesi ja sykkeesi palaavat normaalitasolle.

Kahdeksan tunnin kuluttua
Veren happipitoisuus palaa normaaliksi, ja nikotiini- ja hiilimonoksidipitoisuudet vähenevät yli puolella.

24 tunnin kuluttua
Hiilimonoksidi on poistunut elimistöstäsi. Keuhkosi alkavat poistaa limaa ja muita tupakan jäämiä.

Kahden päivän kuluttua
Kehossasi ei ole enää lainkaan nikotiinia. Maku- ja hajuaistisi parantuvat.

Kolmen päivän kuluttua
Hengittäminen on helpompaa. Keuhkoputkesi alkavat rentoutua, ja energisyys lisääntyy.

2–12 viikon kuluttua
Verenkierto paranee kaikkialla elimistössä, joten kävely ja juokseminen sujuvat huomattavasti helpommin.

5 vuoden kuluttua
Sydänkohtauksen riski on vähentynyt noin puolella verrattuna tupakoitsijan riskiin.

10 vuoden kuluttua
Keuhkosyövän riski on vähentynyt noin puolella verrattuna tupakoitsijan riskiin.

15 vuoden kuluttua
Sydänsairauksien riski on lähes sama kuin henkilöllä, joka ei ole koskaan tupakoinut.

# data[].attributes.attachment_link.readable_text
Kaikki tupakkatuotteet ovat terveydelle haitallisia. Vakavimmat tupakan aiheuttamat sairaudet syntyvät tupakan polttamisesta ja tupakansavulle altistumisesta.

Tupakansavussa on tuhansia ihmiselle haitallisia yhdisteitä, joista noin 70 on osoitettu syöpää aiheuttaviksi. Tupakointi vaurioittaa lähes jokaista elimistömme osaa.

Jo lyhytkestoisen tupakoinnin vaikutukset näkyvät ja tuntuvat elimistössä. Vaara sairastua erilaisiin tupakan aiheuttamiin sairauksiin kasvaa mitä pidempään tupakoi.

Jokainen tupakka haittaa elimistön toimintaa

Tupakan palaessa syntyvä häkä sitoutuu vereen nopeammin kuin happi, jolloin kudosten hapensaanti vähenee. Herkimmin hapen puutteesta kärsiviä kudoksia ovat aivot ja sydän.

Tupakointi heikentää myös pintaverenkiertoa ja aineenvaihduntaa. Nikotiini puolestaan nostaa hetkellisesti verenpainetta. Säännöllinen tupakointi pitää elimistöä siten jatkuvasti rasitustilassa.

Nikotiinin toistuva käyttö aiheuttaa riippuvuutta ja haittaa aivojen normaalia kehitystä. Nikotiinin poistuminen elimistöstä aikaansaa vieroitusoireita, kuten levottomuutta, uniongelmia, keskittymisvaikeuksia ja muutoksia ruokahalussa.

Lue lisää nikotiinin haitoista ja nikotiiniriippuvuudesta.

Testaa nikotiiniriippuvuutesi

Riippuvuustesti päivittäin tupakoivalle
Testi satunnaisesti tai vähän tupakoivalle

Miten tupakoinnin haitat näkyvät?

Tupakoijat kärsivät muita useammin yskästä sekä hengitystie- ja keuhkosairauksista. Tupakointi voi estää nuoren keuhkojen kehittymisen täyteen mittaan ja alentaa niiden toimintakykyä. Tupakointi pitkittää esimerkiksi flunssasta paranemista ja pahentaa pitkäaikaissairauksia kuten astmaa ja allergioita.

Kunnon ja kestävyyden heikkeneminen

Kun lihakset eivät saa tarvitsemaansa happea, kestävyys ja suorituskyky heikentyvät. Sydän joutuu työskentelemään kovempaa, jolloin myös syke nousee helpommin. Liikunta saa hengästymään nopeammin. Jo lepotilassa nuoren tupakoijan sydän lyö 2-3 kertaa enemmän minuutissa kuin tupakoimattomalla nuorella.

Selkäkivut

Erityisesti alaselän kivut ovat yleisempiä tupakoijilla kuin tupakoimattomilla. Tupakointi myös ennustaa selkäkipujen ilmenemistä, vahvemmin nuorilla kuin aikuisilla. Se voi liittyä tupakoinnin seurauksena heikentyneeseen verenkiertoon selkärangan alueella. Tupakointi kasvattaa myös osteoporoosin vaaraa.

Ihon ennenaikainen vanheneminen ja akne

Tupakoijan iho alkaa vanheta ja menettää kiinteyttään muita aiemmin. Tupakoijat kärsivät aknesta muita todennäköisemmin. Päivittäinen savukkeiden määrä vaikuttaa niin aknen määrään iholla kuin sen vaikeuteenkin.

Hammas- ja ienongelmat

Tupakoijilla on tupakoimattomia useammin hammaskiveä, syventyneitä ientaskuja ja hampaan juurikalvon tulehduksia. Pysyvä ientulehdus saa hengityksen haisemaan. Tupakointi hidastaa myös suun sairauksien parantumista.

Haju- ja värihaitat

Tupakoivan hengitys ja vaatteet haisevat. Sormenpäät ja hampaat alkavat muuttua keltaisiksi nikotiinin ja tervan vaikutuksesta.

Hedelmällisyyteen ja ehkäisyyn liittyvät vaikutukset

Ehkäisypillereitä käyttävillä tupakointi lisää merkittävästi vaaraa verisuonitukoksille, joita voi pahimmillaan esiintyä sydämessä tai aivoissa. Tupakointi vaikeuttaa raskaaksi tuloa naisilla ja heikentää siittiöiden laatua miehillä. Miehillä tupakointi voi kasvattaa myös erektiohäiriön riskiä. Tupakansavu ja nikotiini ovat vaarallisia myös kohdussa olevalle vauvalle.

Vyötärölihavuus ja ylipaino

Tupakointi häiritsee elimistön aineenvaihduntaa ja voi vaikuttaa siihen pysyvästi. Teini-iässä runsaasti tupakoivilla tytöillä ja pojilla on tupakoimattomia useammin aikuisena vyötärölihavuutta, vaikka paino pysyisi normaalina. Tupakointi ei siis ole hyvä painonhallintakeino.

Hidas paraneminen leikkauksista

Monessa sairaalassa kysytään nykyään potilaan tupakoinnista ennen leikkausajan sopimista. Jos tupakoi, sairaala voi kieltäytyä leikkauksesta ennen kuin potilas on lopettanut tupakoinnin. Tämä tehdään siksi, että tupakoijille tulee muita useammin leikkauskomplikaatioita kuten tulehduksia ja leikkauksesta toipuminen on hitaampaa.

Mielen hyvinvointi

Tupakoinnin lopettaminen lievittää ahdistusta, masennusta ja stressiä. Vieroitusoireiden loputtua elämänlaatu paranee ja myönteiset tunnetilat ovat yleisempiä. On havaittu, että tupakoinnin lopettaminen lievittää ahdistus- ja masennusoireita yhtä tehokkaasti kuin niihin tarkoitettu lääkehoito.

Käy katsomassa Röökikroppa-sivuilta tarkemmin, miten tupakka vaikuttaa kehoon.

# data[].attributes.attachment_link.description
Kaikki tupakkatuotteet ovat terveydelle haitallisia. Vakavimmat tupakan aiheuttamat sairaudet syntyvät tupakan polttamisesta ja tupakansavulle altistumisesta. Tupakansavussa on tuhansia ihmiselle haitallisia yhdisteitä, joista noin 70 on osoitettu syöpää aiheuttaviksi. Tupakointi vaurioittaa lähes jokaista elimistömme osaa. Jo lyhytkestoisen tupakoinnin vaikutukset näkyvät ja tuntuvat elimistössä. Vaara sairastua erilaisiin tupakan aiheuttamiin sairauksiin kasvaa mitä pidempään tupakoi.

# data[].attributes.attachment_link.title
Fressis.fi - Joel kertoo miten tupakoinnin lopettaminen vaikutti elämään

# data[].attributes.attachment_link.description
Röökikroppa-sivustolla voi testata tupakan tai nuuskan käytön vaikutuksia elimistöön. Ensimmäiset haitat näkyvät jo lyhyen käytön jälkeen.

# data[].attributes.attachment_link.readable_text
Katso myös

Hieno juttu, että harkitset lopettamista! Se on päätös, jota ei tarvitse katua. Tupakattomaan elämään voi olla monta tietä ja... Lue lisää

Hieno juttu, että harkitset lopettamista! Se on päätös, jota ei tarvitse katua. Nuuskan käytön lopettamiseen voi olla monta tietä... Lue lisää

Nikotiinipitoisia nesteitä sisältävän sähkötupakan käyttö aiheuttaa riippuvuutta kuten tupakan tai nuuskan käyttö. Sähkötupakan käytön lopettaminen on saman tyyppinen prosessi... Lue lisää

Poika 12v

Hei olen 12v poika ja sain hitsin mahtavan idean (olen todella tyhmä) otin pelkkää printteri paperia ja käärin sen ja aloin polttaa sitä, no nyt huolestuttaa kun keuhkoja sattui eilen vähäsen ku poltin sen(en polttanut paljo ehkä puolet) tiedän että paperisss on vaarallisia kemikaaleja (niitä oli vissiin yli 200)

Että saanko syöväm tai jotain muita ongelmia. En enää koskaan aio tehdä enää mitään noin typerää. Kerran tein sillen myöskin että meillä oli palamassa nuotiosss pelkkiä puita ja vedin keuhkot täyteen sitö savua, mua oikeesti huoledtuttaa sori kun kysyn näin turhasta asiasta.

Moikka ja kiitos kysymyksestäsi!

Kysymyksesi ja sen aihe ei missään nimessä ole turha. On hienoa, että kysyt sinua huolettavista asioista. Me Fressiksellä vastaamme mielellämme.

Paperitupakan palamisesta syntyvän savun tai nuotion savun hengittäminen ärsyttää hengityselimiä. Keuhkoissasi tuntunut kipu oli mitä luultavimmin seurausta savun aiheuttamasta ärsytyksestä. Muita oireita savun hengittämisen jälkeen voivat olla myös päänsärky ja huonovointisuus. Näiden lisäksi mitään kovin vakavaa sinulle on tuskin aiheutunut. Syövästä sinun ei myöskään tarvitse olla huolissaan, sillä syövän syntyyn vaikuttavat aina useat tekijät ja todennäköisyys sairastua riippuu iästä, elintavoista, elinympäristöstä, perimästä ja sattumasta. Terveytesi kannalta on kuitenkin erittäin tärkeää, ettet enää polta paperitupakkaa tai muita tupakkatuotteita, tai hengitä tarkoituksella mitään savua keuhkoihisi.

Mikäli kipu keuhkoissasi jatkuu pidempään tai asia jää sinua muuten vielä vaivaamaan, voit rohkeasti jutella asiasta esimerkiksi kouluterveydenhoitajasi kanssa.

Samaa aihetta ovat pohtineet myös nimimerkki Paperi tupakka ja Poika itäsuomesta.

Tsemppiä ja kivaa kesän odotusta!

Fressis

random

Miten voi auttaa ja tukea ystävää, joka haluaa päästä eroon nikotiiniriippuvuudesta?

Hei ja kiitos kysymyksestäsi!

Mahtavaa, että haluat auttaa ja tukea ystävääsi pääsemään eroon nikotiiniriippuvuudesta, tuellasi voi olla todella suuri merkitys. Kehotan sinua keskustelemaan ystäväsi kanssa ja kannustamaan häntä päätöksessään. Kerro hänelle, että haluat auttaa ja olla hänen tukenaan. Yhdessä voitte sitten sopia parhaista tavoista ja tilanteista, joissa ystäväsi tukea tarvitsee. Voitte lukea tietoa nikotiiniriippuvuudesta Fressiksen sivuilta.

Ystäväsi saattaa kokea vieroitusoireita lopettaessaan nikotiinituotteiden käytön. Sinunkin on hyvä olla näistä tietoinen, jotta ymmärrät ystäväsi käytöstä ja oloa. Vieroitusoireet ovat yksilöllisiä, mutta yleisiä ovat esimerkiksi ärtymys, keskittymisvaikeudet ja päänsärky. Vieroitusoireiden ilmetessä voitte sopia ystäväsi kanssa erilaisista "harhautuskeinoista", ettei hän lähtisi helpottamaan oloaan nikotiinituotteella. Voitte esimerkiksi sopia, että ystäväsi soittaa sinulle silloin, kun hänen tekisi mieli käyttää nikotiinituotetta. Tai jos olette yhdessä, niin lähtekää vaikka ulkoilemaan ja liikkumaan. Harhautuksena toimimisen lisäksi ulkoilma ja liikunta helpottavat myös vieroitusoireita. Voit myös muistuttaa ystävääsi siitä, että vieroitusoireet helpottavat päivä päivältä.

Muista myös kehua ja tsempata ystävääsi, kun hän onnistuu olemaan käyttämättä nikotiinituotetta. Ole kuitenkin myös tukena mahdollisen repsahduksen jälkeen ja kannusta jatkamaan repsahduksesta huolimatta. Lisäksi jos sinulla on itselläsi kokemusta nikotiiniriippuvuudesta ja siitä eroon pääsemisestä, voit jakaa ystävällesi omia kokemuksiasi ja vinkkejäsi.

Joskus nikotiiniriippuvuudesta eroon pääseminen voi tuntua ystävienkin avusta ja tuesta huolimatta liian haastavalta. On siis hyvä tietää, että apua saa ja kannattaa kysyä myös terveydenhuollon ammattilaisilta.

Vinkkejä lopettamiseen voitte lukea Fressiksen tietopankeista ja myös nimimerkki 2K01 on kysynyt vinkkejä.

Tsemppiä sinulle ja ystävällesi!

Fressis

# data[].attributes.attachment_link.description
Katso myös Hieno juttu, että harkitset lopettamista! Se on päätös, jota ei tarvitse katua. Tupakattomaan elämään voi olla monta tietä ja... Lue lisää Hieno juttu, että harkitset lopettamista! Se on päätös, jota ei tarvitse katua. Nuuskan käytön lopettamiseen voi olla monta tietä... Lue lisää Nikotiinipitoisia nesteitä sisältävän sähkötupakan käyttö aiheuttaa riippuvuutta kuten tupakan tai nuuskan käyttö.

# data[].attributes.body
Toistuvat nikotiiniannokset ja vieroitusoireet, jotka johtuvat nikotiinin poistumisesta, pitävät elimistöä jatkuvassa rasitustilassa. Nikotiinin käyttö tihentää välittömästi sykettä ja nostaa tilapäisesti verenpainetta. Sydän joutuu työskentelemään kovemmin.

Nikotiini häiritsee myös valtimoiden endoteelin toimintaa. Endoteeli on verisuonien, imusuonien ja sydämen sisäpintoja verhoava ohut solukerros. Pitkällä aikavälillä tällaiset muutokset lisäävät valtimosairauksien riskiä. Yleisin näistä on sepelvaltimotauti.

Lisäksi nikotiinin on havaittu vähentävän insuliiniherkkyyttä. Insuliini on hormoni, jonka tarkoitus on säädellä sokeriaineenvaihduntaa elimistössä. Kun insuliiniherkkyys vähenee, insuliini ei toimi kudoksissa niin kuin pitäisi eikä pidä verensokeria tasaisena. Insuliiniherkkyyden väheneminen lisää riskiä kakkostyypin diabeteksen kehittymiselle.

Nikotiinin ja syövän yhteys ei ole selkeä, mutta on viitteitä siitä, että nikotiini on syöpävaarallinen aine. Laboratorioissa tehtävissä solukokeissa nikotiinin on havaittu edistävän syöpäsolujen kasvua. Joissakin eläinkokeissa nikotiini on sekä aiheuttanut että edistänyt syöpää.

Toistuva nikotiinin käyttö aiheuttaa muutoksia aivoissa. Aivot kehittyvät hyvin voimakkaasti nuoruudessa. Nikotiinialtistus muokkaa nuoren aivojen hermosolujen toimintaa siksi jopa pysyvästi. Se vaikuttaa siihen, miten aivot ottavat vastaan, varastoivat, käsittelevät ja tuottavat tietoa – miten esimerkiksi pystymme keskittymään uuden oppimiseen.